प्रेम के हर भाव, जैसे निवेदन, मोहन, उद्वेलन, संवेदन, श्रृंगार, प्रीति, रति और विरह आदि से परिपूर्ण इनकी रचनाएँ पाठकों को प्रेम-सिंधु की अनंत गहराइयों में डूब जाने को और प्रेमलोक की वीथियों में खो जाने को अनायास ही प्रेरित कर देती हैं| प्रेम के विराट-स्वरूप को स्वीकार कर कवि ने किसी प्रेमी-युगल की क्रीड़ा, ऋतु-सौंदर्य तथा सामाजिक प्रेम व सौहार्द्र को भी प्रेम से ही जोड़ा है| कवि का आत्मबोध युक्त मानस-मंथन वास्तव में ही आत्मानुभूति व मानसिक शान्ति रुपी रत्नों को प्रगट करने वाला है|- प्रकाशक